Archive for the ‘müstika’ Category
Alguses kirjutasin pealkirjaks “unenägemise aeg”, siis aga hakkasin mõtlema, et see oleks eksitav. See aeg jõuludest kuni 6. jaanuarini on lihtsalt nägemise aeg. See olevat aeg, kui näeb tulevikku ja kui saab minevikust paremini aru ning on võimalik oma elus selgema pilguga sihte seada: kust ma tulen, kuhu lähen, kas olen rahul sellega, kus olen.
Ma olen juba umbes kümme aastat üritanud teadlikult sel ajal palju magada, et pead selgemaks saada, ja magamisest vabal ajal olen kirjutanud üles kusagile kaustikusse aasta kokkuvõtet kuude kaupa: mis juhtus, kellega juhtus, mis tunne oli. Kõik see kokku aitab asjadel settida ja tähtsal pinnale tulla. Ka uned aitavad kaasa. Ma nägin näiteks unes kahe maailma piiril olemist ja mida rohkem ma sellele unele mõtlen, seda rohkem oskan ma nimetada võimalusi, mida need kaks maailma tähendada võivad . Uned on alati sümboolsed, aga kui sul on aega harutada, siis saab neist sümbolitest paremini aru. Read the rest of this entry »
Olen natuke šokis praegu.
Kirjutan ma, eksole, oma reisiraamatut “Kas süda on ümmargune?” ja üritan valida, mida endast sinna sisse kirjutada. Eile öösel kella nelja ajal ärkasin üles ja mõtlesin tükk aega: kas ma peaksin kirjutama sinna ka oma ema surmast? Omal kombel oli see näiteks Indias elades küll oluline minevikuteema… Samas oli mu algne plaan sellest mitte kirjutada, sest nii palju muid asju oleks, mida sinna kante vahele mahutada.
Ja äsja helises telefon.
“Tere, kas teie olete Epp! Ma tahtsin teile avaldada kaastunnet ema surma puhul. Meil on kõigil nii kahju…” Read the rest of this entry »